
Parengto sprendimo projekto tikslai ir uždaviniai.
Sprendimo projekto tikslas – paskelbti 2024 metus Žemaitiško rašto metais Šiaulių miesto savivaldybėje. 
Sprendimo projekto uždaviniai: siekiant saugoti ir puoselėti Lietuvos ir ES kultūrinę ir kalbinę įvairovę, įtraukti įvairaus amžiaus Šiaulių miesto gyventojus į veiklas, susijusias su žemaičių kalbos ir žemaitiško rašto puoselėjimu ir sklaida, padėsiančias išsaugoti Žemaitijos regiono tautinį tapatumą.
Dabartinis sprendimo projekte aptariamų klausimų reguliavimas.
Šiaulių miesto savivaldybės (toliau – Savivaldybė) tarybos sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 13 punktu, Valstybinių jubiliejų ir kitų sukakčių minėjimo koncepcijos, patvirtintos Lietuvos Respublikos kultūros ministro 2018 m. vasario 1 d. įsakymu Nr. ĮV-164 „Dėl Valstybinių jubiliejų ir kitų sukakčių minėjimo koncepcijos tvirtinimo“, 15 punktu, atsižvelgiant į Žemaičių kultūros draugijos 2023-11-28 raštą „Dėl 2024 m. paskelbimo Žemaitiško rašto metais“ (pridedama) ir Šiaulių miesto savivaldybės kultūros tarybos 2024-01-11 posėdžio Nr. VAK-19 nutarimą (pridedama).
Sprendimo projekte numatytos naujos teisinio reglamentavimo nuostatos.
Naujos teisinio reguliavimo nuostatos nenumatomos.
Priėmus sprendimą, laukiami rezultatai ir galimos pasekmės (tiek teigiamos, tiek neigiamos).
Laukiami rezultatai: paskelbus 2024 metus Žemaitiško rašto metais Šiaulių miesto savivaldybėje, bus vykdoma kryptinga veikla, susijusi su žemaitiškos kalbos ir žemaitiško rašto puoselėjimu ir sklaida, į kurią bus įtraukti Šiaulių gyventojai. Tuo tikslu miesto švietimo ir kultūros įstaigoms bei organizacijoms išsiųstas Savivaldybės administracijos Kultūros skyriaus 2024-01-29 raštas Nr. (17.4 Mr) SKU-16 „Dėl Žemaitiško rašto metų renginių organizavimo“. Gavus švietimo ir kultūros įstaigų atsakymus, bus parengtas ir paskelbtas Žemaitiško rašto metų renginių Šiaulių miesto savivaldybėje planas. Neigiamų pasekmių nenumatoma.
Priėmus sprendimą, keičiami ar pripažįstami negaliojančiais teisės aktai.
Priėmus sprendimą, teisės aktai nekeičiami ir nepripažįstami negaliojančiais.
Sprendimui įgyvendinti reikalingi priimti papildomi teisės aktai.
Sprendimui įgyvendinti reikalingų priimti papildomų teisės aktų nenumatoma.
Savivaldybės biudžeto lėšų poreikis ir šaltiniai.
Savivaldybės biudžeto lėšų nereikės.
Sprendimo projekto rengėjas ar rengėjų grupė, sprendimo projekto iniciatoriai.
Sprendimą inicijuoja Žemaičių kultūros draugija. Sprendimo projektą parengė Savivaldybės administracijos Kultūros skyrius. Tiesioginis rengėjas – Kultūros skyriaus kalbos tvarkytoja (vyr. specialistė) Aušrinė Rinkevičienė, tel. (8 41) 596 219.
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

